206 



ditjotjogan ; aseuk ngadjeboeg boenii, meledoeg. 



„Goesti sembaheun koering, boemi ditjotjogan henteu teurak." 



Indradjaja ngawoerkeun bae, gdedeg angin ngabantoean ; tjoekoel binih katoe- 

 djoeh pasir, taneuh beulah geus datar pinoeh koe binih, breg tikoekoer saboeng- 

 koel, piït sapasir, bondol sabodjong. 



,,Itoe, Lengser, nahaon, tikoekoer toenggoe, bondol mondokan, piït meutingan; 

 naha, Lengser, toengkoel tanggah?'' 



„Mapatkeun djampe, goesti.'' 



„Bala dewek, toeggoe hoema, 

 toenggoel djeungdjing mangka loehoer, 

 pikeunna tikoekoer toenggoe, 

 kihiang keur naga mojan." 



Geus parele, rigeug Indradjaja angkat katoet djeung balana sakabeh. 



Djoeg ka nagara, gebloes ka padaleman sila pinoeh saroang, bidak kaloearan 

 boemina sewang-sewangan. 



„Mama Lengser, geus parele ngaseuk teh?" 



„Pangoeloe tandang, geus parele, hoema oetania pisan, binihna toedjoeh bakoel, 

 toedjoeh tdeboeg, rek meh koerang binih, sakitna henteu koerang, sedeng meudjeuhna." 



„Koemaha hoema oerang sisi poetri boengsoe?" 



„Pangoeloe tandang, bareto sakitoe, ajeuna sakitoe; bareto loetoeng doea birit, 

 ajeuna loetoeng doea birit; ari njatjar tataekan bae wantoe loetoeng." 



Tjag: 

 teundeun di handeuleum sieum, 

 toenda di handjoeang siang, 

 paranti -njokot ninggalkeun. 



XL1I. 



Neda agoeng nja paraloen, 

 neda pandjang pangampoera, 

 ngoesik-noesik noe keur tjalik, 

 ngobah-ngobah noe keur tapa. 



Tjatoerkeun di manggoeng, tjarita di kahjangan. 



Soenan amboe teroes panon batan katja katingali salawasna, nagara djeung 

 oerang sisi geus parele ngaseukna. 



Saoer Soenan amboe ka noe geulis Girang tjandoli, kokolot parapohatji, tjan- 

 doli di kahjangan: „Indji, geura toeroen ka boeana pantjatengah pangasoehkeun 

 hoema si-Oetoen." 



Indit ti pangtjalikan, loegaj tina patapaan, djoeg ka boeana pantjatengah. 



Barang datang, ngeureunan palaj dina saoeng boeatan Kai Boedjangga. 



